Neuvoston asetus (Euratom, EHTY, ETY) N:o 549/69, annettu 25 päivänä maaliskuuta 1969, niiden Euroopan yhteisöjen virkamiesten ja muun henkilöstön ryhmien määräämisestä, joihin sovelletaan Euroopan yhteisöjen erioikeuksista ja vapauksista tehdyn pöytäkirjan 12 artiklan, 13 artiklan toisen kohdan ja 14 artiklan määräyksiä



Virallinen lehti nro L 074 , 27/03/1969 s. 0001 - 0002

Suomenk. erityispainos Alue 1 Nide 1 s. 0051

Tanskank. erityispainos: Sarja I Alue 1969(I) s. 0108

Ruotsink. erityispainos Alue 1 Nide 1 s. 0051

Englannink. erityispainos: Sarja I Alue 1969(I) s. 0119

Kreikank. erityispainos: Luku 01 Nide 1 s. 0124

Espanjank. erityispainos: Luku 01 Nide 1 s. 0145

Portugalink. erityispainos: Luku 01 Nide 1 s. 0145



NEUVOSTON ASETUS (EURATOM, EHTY, ETY) N:o 549/69, annettu 25 päivänä maaliskuuta 1969, niiden Euroopan yhteisöjen virkamiesten ja muun henkilöstön ryhmien määräämisestä, joihin sovelletaan Euroopan yhteisöjen erioikeuksista ja vapauksista tehdyn pöytäkirjan 12 artiklan, 13 artiklan toisen kohdan ja 14 artiklan määräyksiä EUROOPAN YHTEISÖJEN NEUVOSTO, joka ottaa huomioon Euroopan yhteisöjen yhteisen neuvoston ja yhteisen komission perustamisesta tehdyn sopimuksen ja erityisesti sen 28 artiklan ensimmäisen kohdan, ottaa huomioon Euroopan yhteisöjen erioikeuksista ja vapauksista tehdyn pöytäkirjan ja erityisesti sen 16 ja 22 artiklan, ottaa huomioon komission ehdotuksen, ottaa huomioon edustajakokouksen lausunnon (), ottaa huomioon Euroopan yhteisöjen tuomioistuimen lausunnon, sekä katsoo, että erioikeuksista ja vapauksista tehdyssä pöytäkirjassa virkamiehille ja muulle henkilöstölle vahvistetut erioikeudet, vapaudet ja helpotukset myönnetään yksinomaan yhteisöjen edun vuoksi, ja on tärkeää tämän vuoksi taata virkamiehille ja muille henkilöstöön kuuluville heidän tehtäviensä ja vastuunsa mukaan sekä heidän erityisen tilanteensa mukaan ne erioikeudet, vapaudet ja helpotukset, joita yhteisöjen moitteeton toiminta vaatii, ON ANTANUT TÄMÄN ASETUKSEN: 1 artikla Euroopan yhteisöjen erioikeuksista ja vapauksista tehdyn pöytäkirjan 12 artiklan määräyksiä sovelletaan seuraaviin ryhmiin: a) yhteisöjen henkilöstösääntöjen alaisiin virkamiehiin, lukuun ottamatta niitä virkamiehiä, jotka eivät ole vakinaisessa palveluksessa, joihin sovelletaan vain 12 artiklan a alakohtaa ja yhteisöjen maksamien korvausten osalta vain 12 artiklan c alakohtaa, b) yhteisöjen palvelussuhteen ehtojen alainen muu henkilöstö, lukuun ottamatta: 1. paikallista henkilöstöä, johon sovelletaan vain 12 artiklan a alakohtaa, 2. osa-aikaiseen henkilöstöön kuuluvia, joilla ei ole vakinaista virkaa, joihin sovelletaan vain 12 artiklan a ja b alakohtaa sekä c alakohtaa yhteisön maksamien palkkojen osalta. 2 artikla Euroopan yhteisöjen erioikeuksista ja vapauksista tehdyn pöytäkirjan 13 artiklan toisen kohdan määräykset koskevat seuraavia ryhmiä: a) Euroopan yhteisöjen virkamiehiin sovellettavien henkilöstösääntöjen tai muuta henkilöstöä koskevien palvelussuhteen ehtojen alaiset henkilöt, mukaan luettuina sen korvauksen saajat, joka on määrätty tilannetta varten, jossa virkamies vapautetaan tehtävistä viranhoitoon liittyvien seikkojen vuoksi, lukuun ottamatta paikallista henkilöstöä, b) yhteisöjen maksaman työkyvyttömyyseläkkeen saajat, vanhuuseläkkeen saajat tai jälkeenjääneen eläkkeen saajat, c) tehtävistä lopullisesti eroamiseen maksettavan korvauksen saajat, josta määrätään asetuksen (ETY, Euratom, EHTY) N:o 259/68 () 5 artiklassa. 3 artikla Euroopan yhteisöjen erioikeuksista ja vapauksista tehdyn pöytäkirjan 14 artiklan määräykset koskevat seuraavia ryhmiä: a) Euroopan yhteisöjen henkilöstösääntöjen alaiset virkamiehet, b) Euroopan yhteisöjen muuta henkilöstöä koskevien palvelussuhteen ehtojen alaiset henkilöt, lukuun ottamatta paikallista henkilöstöä. 4 artikla Rajoittamatta Euroopan yhteisöjen erioikeuksista ja vapauksista tehdyn pöytäkirjan Euroopan investointipankin jäseniä koskevan 22 artiklan ensimmäisen kohdan soveltamista, kyseisen pöytäkirjan 12 artiklassa, 13 artiklan toisessa kohdassa ja 14 artiklassa säädettyjä erioikeuksia ja vapauksia sovelletaan jäljempänä mainittuihin henkilöihin samoin edellytyksin ja samoin rajoituksin kuin niitä sovelletaan tämän asetuksen 1, 2 ja 3 artiklassa tarkoitettuihin henkilöihin: - Euroopan investointipankin henkilöstöön, - Euroopan investointipankin maksamien työkyvyttömyyseläkkeen saajiin, vanhuuseläkkeen saajiin tai niihin, jotka saavat jälkeenjääneen eläkettä. 5 artikla Kumotaan asetus N:o 8/63/Euratom, 127/63/ETY (). Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 25 päivänä maaliskuuta 1969. Neuvoston puolesta Puheenjohtaja G. THORN () EYVL N:o 181, 11.12.1963, s. 2880/63 () EYVL N:o C 135, 14.12.1968, s. 31 () EYVL N:o L 56, 4.3.1968, s. 1